Informácia zo zákona o energetike

Postup pri zmene dodávateľa (zraniteľní odberatelia)

Prinášame Vám dôležité informácie o zmene dodávateľa zo zákona o energetike č. 251/2012 Z.z., kde v nasledujúcom texte nájdete zhrnutie toho najdôležitejšieho v zjednodušenej podobe.

**Základné informácie spojené so zmenou dodávateľa**

Každý zraniteľný odberateľ má právo na výber alebo zmenu dodávateľa elektriny. V prípade, ak sa rozhodne zmeniť dodávateľa energií, je potrebné:

• vypovedať Zmluvu o združenej dodávke elektriny pôvodnému dodávateľovi

• a zároveň uzatvoriť zmluvu s novým dodávateľom

• od 01.08.2024 zraniteľní odberatelia elektriny môžu meniť svojho dodávateľa energií kedykoľvek v priebehu roka

• zraniteľní odberatelia a vybraní zraniteľní odberatelia, už nemusia do 31.3.2025 prejavovať vôľu zmeniť dodávateľa od 1.1.2026

• zraniteľní odberatelia a vybraní zraniteľní odberatelia, už nemusia do 31.3.2025 prejavovať vôľu vstúpiť do regulácie alebo vystúpiť z regulácie od 1.1.2026

**Možnosť využívať produkty s neregulovanou cenou elektriny**

Zraniteľní odberatelia majú nárok na cenu regulovanú štátom. Aktuálne znenie zákona  o energetike im však umožňuje odoberať elektrinu za cenu neregulovanú štátom.

Tieto produkty sú výhodné v situácii, keď je trhová cena nižšia než cena regulovaná štátom.
Prechod na neregulované ceny prebieha podľa termínov stanovených v zákone.

Ak sa rozhodnete využívať neregulovaný produkt, je potrebné vystúpiť z regulovaného segmentu formou výpovede s výpovednou lehotou 90 dní u zmlúv na dobu určitú a u zmlúv s dobou neurčitou s dvojmesačnou výpovednou lehotou. Súčasne je potrebné uzatvoriť s dodávateľom novú zmluvu s cenou nepodliehajúcou cenovej regulácii. Opätovné prihlásenie sa do regulácie je možné až po ukončení neregulovaného produktu.

Naše neregulované produkty pre firmy a organizácie

• Dynamická tarifa pre elektrinu

• Individuálna cena

Ak Vás táto možnosť zaujíma, kontaktuje nás na kontakte uvedenom na našej webovej stránke.